Materiál predkladaný na 3/12 zasadnutie
Dozornej rady Sociálnej poisťovne
konané dňa 29. júna 2012

7
                                                                    
Návrh postupu
NA PRENÁJOM NEbytových priestorov v Sociálnej poisťovni, pobočka  PREŠOV

Dôvod predloženia:                                        Materiál obsahuje:

v súlade s ustanovením § 13 ods. 1), písm. h) zákona  č. 176/2004 Z. z. o nakladaní s majetkom verejnoprávnych inštitúcií v znení  neskorších predpisov	

                                                                             

Materiál predkladá:
		
Ing. Ľuboš Lopatka, PhD.
generálny riaditeľ Sociálnej poisťovne

1.	Návrh uznesenia Dozornej rady Sociálnej poisťovne

2.	Predkladaciu správu

3.	Návrh postupu na prenájom nebytových priestorov v Sociálnej poisťovni, pobočka v Prešove

4.	Prílohy:
- Zmluva o nájme nebytových
priestorov č. 5924-14/2011-PO zo  dňa  24.10.2011.
- 3 nákresy umiestnenia automatov

Návrh uznesenia
Dozornej rady Sociálnej poisťovne 

Dozorná rada Sociálnej poisťovne

a)	berie na vedomie 
návrh postupu na prenájom nebytových priestoroch v Sociálnej poisťovni, pobočka Prešov,

b)	súhlasí
s návrhom prenechať nebytový priestor v Sociálnej poisťovni, pobočka Prešov, do nájmu tretím osobám na dobu neurčitú.

 

      
        Predkladacia správa

	Návrh postupu na prenechanie nebytových priestorov pobočky spolu o rozlohe 3 m2 v Sociálnej poisťovni, pobočka Prešov do nájmu sa predkladá na rokovanie Dozornej rady Sociálnej poisťovne v súlade s ustanovením § 13 ods. 1), písm. h)  zákona č. 176/2004 Z. z. o nakladaní s majetkom verejnoprávnych inštitúcií v znení neskorších predpisov ako iniciatívny materiál z dôvodu, že: 

•	 v Sociálnej poisťovni, pobočka Prešov sa nachádzajú nebytové priestory, ktoré pobočka nevyužíva na plnenie svojich úloh,
•	ide o riešenie s finančným dopadom v prospech Sociálnej poisťovne,
•	na nájom nehnuteľnej veci na čas dlhší ako jeden rok alebo na neurčitý čas
je podľa zákona č. 176/2004 Z. z. o nakladaní s majetkom verejnoprávnych inštitúcií potrebný predchádzajúci písomný súhlas Dozornej rady Sociálnej poisťovne.

Účelom predkladaného materiálu je prenechať nebytový priestor v Sociálnej poisťovni, pobočka Prešov do nájmu trom spoločnostiam na dobu neurčitú:

1.	1 m2 spoločnosti Astra Vending, s.r.o., Prešov, s ktorou má pobočka v súčasnosti uzatvorenú zmluvu o nájme nebytových priestorov č. 5924-14/2011- PO na umiestnenie automatu na prípravu teplých nápojov značky FASHION 600 (kávomat)  na dobu určitú  od 1. novembra 2011 do 31. októbra 2012. So spoločnosťou Astra Vendig,  s.r.o Prešov máme dobrú spoluprácu, ponúka kvalitný sortiment  v primeranej cene a v tejto spolupráci chceme naďalej  pokračovať. 

 2. 1 m2 spoločnosti MCK+ s.r.o. Prešov, ktorá ponúka prenájom  výdajného  automatu fresch food (bagetomat), Naša pobočka je bez výdajne stravy a bufetu. Z dôvodu zlepšenia pracovnej pohody zamestnancov a klientov pobočky sa  dňa 1.2.2012 uskutočnil  prieskum medzi zamestnancami pobočky. O sortiment ponúkaný spoločnosťou MCK+ s.r.o Prešov zamestnanci  prejavili záujem. Na základe prieskumu v meste Prešov takúto službu poskytuje len spoločnosť MCK+ s.r.o Prešov. 
3.  1 m2 spoločnosti COCA – COLA HBC  Slovenská republika,  s.r.o., Bratislava, ktorá ponúka nápojový automat. Pre zabezpečenie vhodného pitného režimu zamestnancov a klientov pobočky a pre serióznosť spoločnosti COCA-COLA HBC Slovenská republika s.r.o,  sme pristúpili k možnosti prenájmu plochy v budove pobočky.

Z dôvodu zlepšenia pracovnej pohody zamestnancom a zvýšenia štandardu
našej pobočky voči klientom chceme pristúpiť k možnosti pridelenia nebytového priestoru pre uvedené firmy. 

Návrh postupu
na prenechanie nebytového priestoru do nájmu
v Sociálnej poisťovni, pobočka Prešov 

	Sociálna poisťovňa je oprávnená dočasne nepotrebný majetok prenechať
do nájmu v súlade so zákonom č. 176/2004 Z. z. o nakladaní s majetkom verejnoprávnych inštitúcií. Za dočasne nepotrebný majetok sa na účely tohto zákona považuje majetok, ktorý verejnoprávnej inštitúcii prechodne neslúži na plnenie jej úloh. Podmienky nájmu dohodnuté v zmluve o nájme musia byť v súlade s týmto zákonom, a to  nasledovne:
-	nájomné musí byť dohodnuté také, za aké sa v tom čase a na tom mieste      obvykle prenecháva do nájmu na dohodnutý účel taká alebo porovnateľná nehnuteľnosť,
-	nájomca nie je oprávnený prenechať majetok verejnoprávnej inštitúcie 
do nájmu, podnájmu alebo výpožičky,
-	nájomca nemá prednostné právo na kúpu prenajatej veci,
-	nájomca nie je oprávnený zriadiť na majetok verejnoprávnej inštitúcie záložné právo, vecné bremeno ani ho inak zaťažiť,
-	verejnoprávna inštitúcia nie je oprávnená dohodnúť v nájomnej zmluve zmluvnú pokutu v jej neprospech,
-	nájomca je oprávnený užívať prenajatú vec len na účel, spôsobom a v rozsahu dohodnutom v nájomnej zmluve, 
-	nájomca je oprávnený požadovať úhradu nákladov spojených so zmenou veci len vtedy, ak verejnoprávna inštitúcia dala predchádzajúci písomný súhlas
na zmenu veci a zaviazala sa súčasne uhradiť tieto náklady. 

          Na nájom nehnuteľnej veci na čas dlhší ako jeden rok alebo na neurčitý čas
je potrebný predchádzajúci písomný súhlas Dozornej rady Sociálnej poisťovne v súlade s § 13 zákona č. 176/2004 Z. z., inak je právny úkon neplatný. 
Sociálna poisťovňa po udelení súhlasu Dozornej rady prenechá nebytový priestor v Sociálnej poisťovni, pobočka Prešov do nájmu spoločnostiam:
1.	Astra Vending , s.r.o., Prešov a to zmluvou o nájme nebytových priestorov podľa § 119/1990 Zb. o nájme a podnájme nebytových priestorov v znení neskorších predpisov a  § 663 a nasl. Občianskeho zákonníka, od 1. novembra 2012 na dobu neurčitú, za rovnakých podmienok ako sú dohodnuté v zmluve č. 5924-14/2011-PO, ktorá je platná do 31. októbra  2012. 
Sociálna poisťovňa, pobočka Prešov dosiahne k 31.10.2012 z tejto zmluvy príjem v sume 60 Eur. Predpokladaný ročný príjem by ostal nezmenený v sume 60 Eur. Výška nájomného za 1 m2 bude dohodnutá na 5,00 Eur mesačne, výška zálohových platieb na vodu a elektrickú energiu vo výške 7,80 Eur mesačne. 
2. Spoločnosti MCK+ s.r.o, Prešov  a  to zmluvou o nájme nebytových priestorov podľa § 119/1990 Zb. o nájme a podnájme nebytových priestorov v znení neskorších predpisov a  § 663 a nasl. Občianskeho zákonníka, na dobu neurčitú. Výška nájomného  za 1 m2 bude dohodnutá v sume 5 Eur a zálohové platby  na spotrebu elektrickej energie v sume 10 Eur. Predpokladaný ročný príjem by bol vo výške 60 Eur. 
3.	Spoločnosti COCA-COLA HBC Slovenská republika, s.r.o, Bratislava a to zmluvou o nájme nebytových priestorov podľa § 119/1990 Zb. o nájme a podnájme nebytových priestorov v znení neskorších predpisov a  § 663 a nasl. Občianskeho zákonníka, na dobu neurčitú. Výška nájomného  za 1 m2 bude dohodnutá v sume 5 Eur a zálohové platby  na spotrebu elektrickej energie v sume 7 Eur. Predpokladaný ročný príjem by bol v sume 60 Eur. 

                                   Návrh na riešenie

Keďže v administratívnej budove Sociálnej poisťovne, pobočka Prešov
sa nachádza nebytový priestor, ktorý pobočka nevyužíva, navrhuje sa súhlasiť s prenechaním nebytového priestoru do nájmu tretím osobám – spoločnosti Astra Vending, s.r.o., Prešov,  spoločnosti MCK+ s.r.o., Prešov a spoločnosti COCA-COLA HBC Slovenská republika,  s.r.o., Bratislava na dobu neurčitú a tým zvýšiť štandard vybavenosti pre klientov pobočky v priestoroch klientskeho centra.